
La Distinció Maria Antònia Ferrer 


Presentació 


La igualtat d'oportunitats entre les dones i els homes no s'aconsegueix 
només mitjançant el coneixement i l'aplicació de les lleis. Es constata dia 
a dia que persisteixen actituds discriminatòries, normes pautades, hàbits 
socials i culturals molt arrelats, que impedeixen que aquest principi bàsic 
d'igualtat es dugui a la pràctica satisfactòriament. Per tot això, segueixen 
sent necessaris actes de reconeixement que facin visibles les aportacions 
de les dones en la defensa dels seus drets i en la promoció del coneixe- 
ment sobre les desigualtats i discriminacions persistents. 

És per això que la Universitat Rovira i Virgili preveu dues mesu- 
res: les mesures 1.4 i 1.5 del Pla d'igualtat entre els homes i les dones 
(2007-10), que consisteixen en la celebració d'un acte de reconeixement 
a la persona o entitat de la societat civil i/o departament o centre de 
l'àmbit de la URV que s'hagi destacat per la defensa dels drets de les 
dones. En concret, amb l'eix 1 d'aquest Pla es preveuen una sèrie de me- 
sures dirigides a visibilitzar el sexisme existent, a sensibilitzar i a crear un 
estat d'opinió favorable a la igualtat d'oportunitats entre homes i dones. 
El sexisme contravé els principis de llibertat, democràcia, justícia, igual- 
tat i solidaritat que regeixen la nostra Universitat. El fet de reconèixer 
que la nostra comunitat forma part del problema ens impulsa a assumir 
la responsabilitat d'aportar-hi solucions. 

En aquest sentit, ens sumem a una de les línies del / Pla d'acció i 
desenvolupament de les polítiques de dones de l'Institut Català de les Dones 
a Catalunya. Aquest Pla treballa en la línia de fer possible el reconeixe- 

ment de les experiències de les dones en tots els àmbits i vol promoure 
un canvi cultural que propicii una nova manera d'entendre el pacte social 
entre dones i homes. És per això que s'incideix en mesures de sensibi- 
lització, formació, i recerca i coneixement de la realitat, i s'hi implica de 
forma especial els agents educatius, culturals i transmissors de valors. 

L'Observatori de la Igualtat fa seu aquest objectiu i treballa per 
materialitzar-lo en l'àmbit de la URV. És per això que hem considerat 
necessari que una de les accions a implementar havia de ser donar-li 
forma a l'acte de reconeixement previst en el Pla d'igualtat. Creiem en la 
importància de la visibilització de les dones i de les seves aportacions a la 
millora de la societat. És amb aquest objectiu que hem volgut posar un 
nom a la distinció que volem instaurar. 

Amb el lliurament d'aquesta distinció es vol continuar sensibilit- 
zant sobre la necessitat de seguir treballant per eliminar les desigualtats 
existents i destacar la contribució que alguns membres de la comunitat 
universitària han fet per la igualtat entre els homes i les dones. 


La distinció duu el nom de la Dra. M. Antònia Ferrer i Bosch (Tar- 
ragona, 1926). Buscàvem una persona de Tarragona que destaqués per 
la seva vinculació amb la Universitat i per haver desenvolupat diferents 
iniciatives que promovien el coneixement a la ciutat de Tarragona (és 
una dona amb una important dimensió de transferència de coneixement 
i molt vinculada a la vida acadèmica i científica de la Universitat). M. 
Antònia Ferrer es va llicenciar el 1949 en Filosofia i Lletres per la Uni- 
versitat de Barcelona. El 1976 es va doctorar en Història per la mateixa 
universitat, de la qual va ser professora titular fins a la jubilació. La seva 
línia d'investigació ha estat principalment el món contemporani, i pen- 
sament i societat, sobre la qual ha publicat nombrosos articles en revis- 
tes especialitzades i comunicacions presentades en congressos. Per M. 
Antònia Ferrer Bosch, Tarragona sempre ha estat un punt de referència 
en els seus estudis i publicacions, la seva recerca s'ha adreçat a conèixer 
l'univers imaginari que regia la societat clàssica. Un cop jubilada, ha de- 
dicat el seu temps a recuperar el llegat cultural de Tarragona, sobretot 
del món romà. En són exemple els llibres Context europeu de la Reial So- 
cietat Arqueològica (l'arragona, 1994), Tàrraco: mitologia i cultura religiosa 
(Tarragona, 1997) i Bacus dels ritus i dels rostres (Tarragona, 2001) o el 

més actual, Història de Tarragona, una ciutat mediterrània, publicat per la 
Editorial Arola el 2006. 

El Consell Assessor de l'Observatori de la Igualtat i diverses enti- 
tats de la societat civil faran propostes de qui reuneixin els requisits esta- 
blerts en cada convocatòria. El Consell es compromet per aquesta causa 
a fer difusió entre la societat civil i implicar més agents en la realització 
de propostes, polítiques, mesures o recerques que donin suport a la tasca 
de les dones a la societat i materialitzin els seus drets amb la fi d'arribar 
a assolir una societat més justa i igualitària. 


Bases 


Amb aquesta distinció es vol reconèixer les persones, entitats, 
institucions o col-lectius de la societat civil i del món acadèmic 
per la seva tasca en la visibilització de mesures que comportin 
la defensa dels drets de les dones. 


La distinció consistirà en un guardó en què es visibilitzi la cau- 
sa del nomenament i la voluntat de la URV i de l'Observatori 
de la Igualtat per donar suport a les iniciatives preses en aquest 
sentit. 


Les propostes es tramitaran a través de la oficina de l'Obser- 
vatori de la Igualtat (carrer Escorxador, s/n, 43003) a través de 
l'imprès que es facilitarà a en la mateixa seu. 


La distinció s'atorgarà per majoria de vots. Si algun dels mem- 
bres no pot assistir a la reunió, podrà emetre el vot per escrit i 
trametre'l, certificat, a la presidenta. 

Les entitats o persones físiques que poden rebre la distinció 
han d'estar vinculades a la província de Tarragona i han de tenir 
la seu en qualsevol ciutat o poble d'aquesta zona. 


Acta del jurat 2010 


Sessió: 1/2010 

Dia: 12 gener 2010 

Hora: de 16 a 18.30 h 

Lloc: Aula 513 Campus Catalunya. 

Assistència: Dra. Montserrat Duch (presidenta), Dra. Isabel Baixeras, 
Sr. Josep M2 Arias, Dr. Ignasi Brunet, Dra. Inma Pastor. i Sra. Estela 
Rodriguez (secretària). 


Es constitueix el jurat que ha de decidir la concessió de la II Distinció 
M. Antònia Ferrer i Bosch. Per a aquesta edició, el jurat està presidit per 
la Dra. Montserrat Duch (presidenta), Dra. Isabel Baixeras, Sr. Josep 
M2 Arias, Dr. Ignasi Brunet, i Dra. Inma Pastor, i Sra. Estela Rodríguez 
(secretària), tots membres del Consell Assessor de l'Observatori de la 
Igualtat de la URV. 

La Distinció M. Antònia Ferrer i Bosch es crea a l'any 2008, amb la 
finalitat de complir dues mesures del Pla d'igualtat 2007-10, aprovat pel 
Claustre de la URV el 24 de maig de 2007. Les mesures 1.4 i 1.5 del Pla 
d'igualtat entre els homes i les dones (2007-10) preveuen la celebració 
d'un acte de reconeixement a la persona, departament o centre de l'àmbit 
de la URV que s'hagi destacat per la defensa dels drets de les dones. La 
distinció pren el nom de la Dra. M. Antònia Ferrer i Bosch, historiadora 
de la nostra universitat i nascuda a la ciutat de Tarragona el 1926, ciutat 
que ella ha donat a conèixer a través de les seves recerques i publicacions. 
Aquest any aquest acte coincideix amb la declaració institucional de l'any 

2010 cAny de les dones i les ciències a la URV, amb l'objectiu de fer 
visible l'aportació femenina en totes les branques del coneixement. 

D'entre les candidatures presentades, el jurat ha decidit atorgar la 
Distinció M. Antònia Ferrer i Bosch de l'any 2010 a la Dra. Montserrat 
Palau Vergés, Professora del Departament de Filologia Catalana de la 
URV. D'entre els mèrits de la distingida, el jurat vol destacar el compro- 
mís amb la defensa dels drets de les dones al llarg de la seva trajectòria 
personal i professional. 

Montserrat Palau és membre del Grup de Recerca Gènere, Ètnia, 
Raça i Classe de la URV des de 1989/90 fins a l'actualitat i s'ha destacat 
per ser pionera en la creació a la nostra universitat de cursos on es recupe- 
ra la veu de les escriptores al llarg de la història, com el seminari eParaula 
de Dona) (Dones i literatura), organitzat per primera vegada el 1994 i 
vigent des d'aleshores, és una reflexió sobre la feminitat i la construcció 
cultural de les nacions. Les identitats de gènere i nacionals es lliguen 
amb els testimonis de les autores catalanes, que esdevenen protagonistes, 
agents històrics, subjectes polítics de ple dret, més enllà de les situacions 
que moltes van haver de viure, absents masses vegades de drets polítics 
i culturals. Aquests seminaris amb paraules de dones, amplificades amb 
diversos aspectes i èpoques històriques, s'han desenvolupat dins de diver- 
sos grups de recerca, com el de dldentitat nacional i de gènere en la lite- 
ratura catalanav (2002) o el mateix GRÈC, que forma part de l'Institut 
Interuniversitari en Estudis de Dones i Gènere (i EDG). Aquesta tasca 
de visibilització es singularitza any rere any a les assignatures que ha anat 
impartint al llarg de la seva trajectòria docent, com per exemple: cEls 
rols femenins de la narrativa catalana sota el franquismev (1994-1996), 
4 La plaça del Diamant de Mercè Rodoredao (1996), el doctorat cAutores 
catalanes contemporànies (1997-1998), o també l'assignatura optativa 
de segon cicle eLiteratura catalana i gènerev (2003-2010). 

El seus projectes de recerca més importants relaten xarxes de do- 
nes en la (re)cerca d'una genealogia que recupera l'expertesa i saviesa 
de les escriptores internacionals: la eXarxa temàtica Dones i cultura, 
Departament d'Educació i d'Universitats- Generalitat de Catalunya/UB, 
1997-2000, el Programa de la Unió Europea Cultura 2000 anomenat 
eCartografies del Desigo, o el més darrer i actualitzat Diccionari de les 
dones catalanesv, Xarxa Vives, 2007—2011, i el Catalan vvomen vvriters/ 

escriptores catalanes, INCM-Institut Català de les Dones, 2008. Té a 
la seva trajectòria un gran nombre d'articles i llibres que fan seguiment 
del /i/ d'ariadna, una genealogia deutora de vides, relats i biografies d'es- 
criptores com Mercè Rodoreda o Maria Aurèlia Capmany, de les que 
ha escrit les seves vides en femení, tot un esforç de divulgació per a la 
descoberta d'una literatura amb cambra, veus i lletres pròpies. 

El jurat entén que la tasca de la Dra. Montse Palau per visibilitzar 
les dones escriptores i les seves aportacions a la Literatura Catalana, així 
com el compromís de la candidata amb la implementació del Pla d'igual- 
tat de la URV (2007-2010) la fan adient de rebre aquesta Distinció. 

La presidenta aixeca la sessió de la qual, com a secretària, estenc 
aquesta acta. 


La secretària 


Visti plau 
La presidenta 

Nota biogràfica de Montserrat Palau 


Montse Palau, reconeguda amb la Distinció M. Antònia Ferrer 2010 de 
l'Observatori de la Igualtat, va néixer a Tarragona l'any 1958. Va ser la 
primera dona a incorporar-se com a professora, l'any 1981, al Departa- 
ment de Filologia Catalana de la Universitat, quan els centres de Tarra- 
gona pertanyien a la Universitat de Barcelona. 

S'havia llicenciat i doctorat a la Facultat de Lletres i es va especialit- 
zar en literatura catalana contemporània, en un moment en què les dones 
estaven escassament representades a l'acadèmia. Com a docent, des del 
grup de recerca interdisciplinari Gènere, Raça, Ètnia i Classe (GRÈC), 
al qual pertany des de la seva fundació l'any 1989, va descobrir i va co- 
mençar a explorar els estudis de dones i la perspectiva de gènere en la 
literatura com a categories vàlides per conèixer i interpretar la realitat. 

Al Departament va crear i coordinar el seminari Paraula de Dona, 
dedicat a investigar sobre dones i literatura. Els congressos organitzats 
des del seminari sobre Dones i Mitjans de Comunicació (l'any 1995) i 
sobre Dones i Literatura, Present i Futur, (l'any 1997) van aplegar amb 
èxit un bon nombre d'investigadores. 

Ha estudiat l'obra de M. Aurèlia Capmany, de Mercè Rodoreda, de 
M. Mercè Marçal, de Federica Montseny i d'altres autores nacionals i es- 
trangeres. És membre del grup de recerca d'Identitat Nacional i de Gè- 
nere en la Literatura Catalana, del Departament de Filologia Catalana. 
Treballa en el projecte de recerca Diccionari de les dones catalaneso, de 
la Xarxa Vives, i en la xarxa interuniversitària Dones i Nacions (DINS), 
formada per universitats catalanes, valencianes, del País Basc, de Galícia 

i del Canadà. Des del 1994, és investigadora de l'Associació Europea 
d'Estudis Internacionals sobre les Dones (VVISE). 

Ha fet treballs de coordinació del grup de recerca GRÈC. És pro- 
fessora del màster Dones, Gènere i Ciutadania, que imparteix l'Institut 
Interuniversitari d'Estudis de Dones i Gènere de Catalunya, del qual va 
ser impulsora. Ha fet d'assessora de l'Institut Català de les Dones sobre 
diferents plans d'acció. A la Universitat va formar part de la comissió que 
va elaborar el primer Pla d'igualtat 2007-10, aprovat pel Claustre. 

Montse Palau, que va exercir el periodisme en la seva primera etapa 
professional, té la seva pròpia faceta literària. És autora de poesia i de 
narrativa, i ha escrit les novel-les Interferències, Susupíria, Sapore di sale i 
En nom del pare. 

Lligada a Torredembarra, on viu des dels anys vuitanta, s'ha dedicat 
a la història popular i ha creat un monstre medieval que s'ha fet popular, 
el drac Virgília. Des dels anys noranta Montse Palau ha viscut en prime- 
ra persona fòrums internacionals de dones de l'ONU, com el de Pequín 
i el de Nova Yorl, termòmetres de la situació mundial de gènere, sovint 
dramàtica i desigual entre paisos. Molts cops s'hi acorden mesures que 
no passen a la pràctica. 

Montserrat Palau 


9 de març de 2010 


Bona tarda. Magnífic Rector, doctora Maria Antònia Ferrer, doctora 
Inma Pastor, senyores i senyors, amics i amigues, 

Emocionada i afalagada, cal començar sent agraida. Un agraiment, 
en primer lloc, per al jurat i l'Observatori de la Igualtat de la URV —sota 
la direcció d'Inma Pastor—, que m'ha atorgat aquesta distinció que, a 
més, porta el nom de la Maria Antònia Ferrer, una dona sàvia que admi- 
ro i aprecio sincerament. Una distinció que, en convocatòries anteriors, 
han rebut també persones que jo admiro i estimo i que, per això —i us 
asseguro que no és falsa modèstia— la trobo immerescuda. Fa un parell 
d'anys el premi fou per al GREC, el grup de recerca Gènere, Raça, Etnia 
i Classe, que van rebre, conjuntament, les fundadores, Coral Cuadrada, 
Liz Russell, Montserrat Sanmartí i Joana Zaragoza. Cadascuna d'elles 
se'l mereix per separat, com moltes altres col'legues (la Rosa Queral, la 
Montse Duch...), que també se'l mereixen tant o més que no pas jo ma- 
teixa. Per tant, és tot un honor per a mi aquesta distinció. 

Em cal donar les gràcies també a la gent que ha fet possible aquest 
vídeo que acabeu de veure, sobretot a la Berta Ramos, al capdavant de 
la realització, amb l'Ernic Arilla, el Pere, i altra gent de les àrees de co- 
municació i audiovisuals de la URV. I vull donar les gràcies, també, a 

la gent que s'hi ha vist involucrada, i amablement s'han prestat a ser 
filmades. Gràcies, doncs, al grup de recerca de literatura del Departa- 
ment de Filologia catalana, la Liz Russell, l'alumnat de quart, i també 
a la Cèlia i la Jessa, les nenes que són les imatges de les dones del futur 
que el tanquen. 

I gràcies, finalment, a les persones que m'heu volgut acompanyar 
avui. Són hores laborables i us agraeixo el vostre esforç. En primer lloc, 
gràcies a la família, amb l'absència de la meva mare —absència justifica- 
da de Gubileu viatger,. No vull dir noms, perquè la llista seria molt llarga, 
me'n deixaria algun i després no m'ho perdonaria. Vull donar les gràcies 
a la gent del meu Departament que avui sou aquí, a la gent dels meus 
grups de recerca, d'altres departaments, col'legues, exalumnes, alumnes, 
i, és clar, amigues i amics. Una amiga d'Alacant, feisbuquejant aquest cap 
de setmana i comentant-li zail a veure què diré el dia 9, em feia l'ullet 
capgirant un títol de Montserrat Roig, alhora extret d'una pel/lícula, i 
m'escrivia: edigues que els estimes encara que sigui veritats. Doncs això. 
Moltes gràcies pel vostre acompanyament tant aquí i avui com en d'al- 
tres ocasions i moments de la meva vida. 

La Berta Ramos, una altra merescuda guardonada amb aquesta dis- 
tinció, em va aconsellar que defugís el to de lliçó magistral i optés per un 
discurs més personal, que seria més ben rebut. Í li he fet cas. De fet, he 
intentat de fer-li cas... 

Com que un dels motius de rebre la distinció és fonamentalment 
el treball realitzat en el camp, diguem-ne, de edones i literaturav, vaig 
pensar que potser pagaria la pena obrir el meu parlament amb alguna 
cita d'una autora. Sense voler fer recerques bibliogràfiques exòtiques ni 
pedants, la primera cita que em va venir al cap és la famosa eDivisav, de 
la Maria Mercè Marçal. No és estrany, tampoc, perquè és un poema de 
l'any 1977 que coincideix amb la pròpia emilitància,. Em permeto recor- 
dar-vos-la per si no l'heu llegida o no la teniu ara present: 


Divisa 

A l'atzar agraeixo tres dons: haver nascut dona, 
de classe baixa i nació oprimida. 

I el tèrbol atzur de ser tres voltes rebel. 

Però em vaig dir, vols dirP Vols dir obrir amb aquesta cita Perquè 
ara potser sí, però, durant molt de temps, us dic de veritat que jo no vaig 
agrair pas a l'atzar haver nascut dona, de classe baixa i de nació oprimida. 
Tot al contrari. No trobava gairebé cap motiu per agrair ser una dona de 
família menestral —botiguera— en la Tarragona franquista. Què havia 
d'agrairè Agrair el que jo considerava una injustícial 

Agrair, per exemple, que des de petita et marquin com t'has de ves- 
tir, comportar, què has de fer i, sobretot què no has de fer2 Í la menarquia, 
plena de tabús i eufemismes i amb la consigna ben clara i repetida d'eara 
ja ets una dona, has de vigilar...x. Agrair veure la doble jornada de la mare 
a la botiga i després a casa, mentre em deien que aprendre a cosir m'aniria 
molt bé i que millor que busqués algun treball, perquè això d'estudiar, ja 
se sap, que després et cases i no cal fer carrera perquè no et serveix per a 
resP Agrair que cada tarda a Radio Nacional de Espafia, abans del rosari 
del Múximo Burxa i del Diario hablado —el parte—, que la senyora 
Elena Francis m'alliçonés dient-me que havia d'obeir el marit aporqué 
casarse es el objetivo més grande en la vida de una mujer i que si la pa- 
rella em pegava m'havia d'aguantar aporqué sus razones tendrà y tú algo 
habrés hecho..P 

Agrair que las hermanaso i la emadre superiora, així, en l'àdioma 
del imperios, mensenyessin que, com a dona, era l'Eva del pecat original 
causant de totes les malvestats del món i que m'havia de convertir en la 
verge Maria, abnegada i sacrificadaP 

Dona menestrala i de nació oprimida... Llengua abolida. Les nenes 
han de callar i no ese habla en catalún,. Una situació gens galdosa que 
t'eduquin des de tots els fronts per ser masoquistal Amb tot això, no 
m'estranya que temps després em sortís de l'ànima allò del d'l'arragona 
m'esborronas, que posteriorment van popularitzat Els Pets. 

D'acord que els temps canviaven, com deia el camaleó de les reli- 
gions, Bob Dylan, i que qualsevol nit ja podia sortir el sol, i passàvem 
del blanc i negre al color amb el canvi de la dictadura a la democràcia 
—transició sense ruptura, que encara paguem, i potser això són figues 
d'un altre paner, però no me'n puc estar de dir-ho— i, també, l'arribada 
dels nous aires del feminisme. O els dels feminismes, millor dit, ja en 
plural, sabent de la igualtat de drets des de la diferència. I això, el femi- 
nisme, fou un alliberament. Curt i ras: va ser descobrir l'estafa. 

La descoberta del feminisme va ser passar eDe venid y vamos todas 
con flores a Maríav, a la esympathy for the devib fent una passejada pel 
ayvild sideo —sempre, en tot, hi he de posar acompanyament de banda 
sonora. M'havien dit i repetit que les nenes bones van al cel. Però amb els 
feminismes vaig poder saber també allò que no em deien: que les nenes 
dolentes van a tot arreu. M'havien dit que Déu havia fet l'home a la seva 
imatge i semblança, però vaig saber que, en realitat, eren els homes (i en 
aquest cas no és cap plural genèric ni universal) els qui havien fet Déu a 
la seva semblança. Ells eren els reis de la selva, els reis de la casa i els reis 
del mambo, però vaig descobrir que ho eren perquè ells, com fa la mo- 
narquia i altres mals de la mateixa mena, per herència, de sang, s'havien 
constituit en monarques per la gràcia de Déu, del seu déu, és clarl 

Aleshores sí. Feliçment jo era una dona, com deia l'enyorada Maria 
Aurèlia Capmany citant la Rigolboche, ballarina de can-can. Aleshores, 
més que no pas agrair a l'atzar això de ser dona, de classe baixa i de nació 
oprimida, sobretot vaig agrair a l'atzur de ser tres voltes rebel. Tampoc no 
va ser fàcil. Ser dona i catalana és una situació incòmoda, perquè sempre 
sembla que hagis de demanar perdó per la teva existència com a dona 
i com a catalana. Í no ho vull expressar en absolut en termes de queixa 
ni de victimisme, sinó com una realitat plena de contradiccions, entre la 
teoria i la pràctica, el pensament i el fet. La contradicció, en definitiva, 
de l'atzur de ser rebel. 

Podia tenir habitació pròpia, llogada, hipotecada o comprada. Sa- 
bia que feliçment jo era una dona, que no havia nascut dona sinó que 
m'havia fet dona, que el personal és polític... Arguments i documents. 
Però, si no volia ni masculinitzar-me ni fer renúncies, la contradicció 
sorgia constantment, perquè, per molt que hagis trobat la incògnita de 
l'equació, això no et fa descobrir la fórmula final. La contradicció, per 
exemple, de la doble jornada, membre d'una generació d'homes progres, 
que fins i tot es consideren feministes, que cajudaveny i compartien, és 
a dir, no es responsabilitzaven, ni tan sols es corresponsabilitzaven. La 
contradicció de no renunciar a cap àmbit i viure en la culpa per fer mans 
i mànigues entre la feina i la maternitat. dUi, si s'ha quedat embarassada 
ja no farà la tesi, em vaig sentir a dir ara farà 24 anysl Però és que deu 
fer cosa d'un o dos anys, no al segle passat, sinó en aquest, el XXI, vaig 
tornar a sentir la mateixa afirmació en el mateix contextl En el context 

de la Universitat, de l'Acadèmia, marc de tolerància i igualtat. La tècnica 
avança, però l'imaginari cultural i algunes lleis resten ancorades en un 
passat fosc, ho pensava aquest diumenge en veure que al cap de 30 anys 
encara són vigents i pertinents les consignes que tant havíem repetit com 
les de etraieu els rosaris dels nostres ovaris, i enosaltres parim, nosaltres 
decidim-. 

També la contradicció no deixava de ser present en la vida profes- 
sional. La contradicció de treballar a la Universitat, el temple del co- 
neixement —aviat, però, n'haurem de dir el temple de la burocràcia—, 
i comprovar que les poques dones que hi havia en la meva disciplina 
eren l'excepció que confirma la regla. Si els feminismes foren un element 
d'alliberament personal, els estudis de dones, gènere i/o feminismes han 
estat un alliberament professional. 

M'havien ensenyat sobre la Ciència i la Cultura canòniques, però 
no mexplicaven que el cànon, el discurs —el relat, que en diem ara— 
s'havia fet des de l'òptica d'home, blanc, heterosexual, cristià-catòlic, oc- 
cidental i burgès. Tots aquests treballs m'han permès entendre el que jo 
no entenia i què era que jo, com a dona, no existia, no hi existia. Com a 
dona, n'era exclosa. Entendre que la contraposició entre natura i cultura 
és una fal'làcia, perquè s'ha fet des de jerarquies i no sinergies —un altre 
mot de moda—, perquè la cultura, que ens ha estat venuda com una 
construcció superior a la natura, com a construcció patriarcal, s'ha fet 
al marge de la natura o, fins i tot, en contra de la natura. M'han permès 
entendre, per exemple, les contradiccions suara esmentades de la doble 
jornada o el sostre de vidre, com han resumit aquests dies, dins de la 
magnífica programació de conferències de la Setmana de la Igualtat, la 
doctora Delphy i la doctora Izquierdo, fent-nos evident com el model 
de producció patriarcal utilitza el temps de les dones i explota les do- 
nes, perquè la seva feina, especialment en parelles heterosexuals, serveix 
d'infraestructura per a les carreres i projeccions públiques masculines... 
El titular d'una de les notícies d'ahir mateix remarcava com, en molts 
nivells, les dones encara som l'excepció que confirma la regla —paraula 
ben present, d'altra banda, en les nostres vides: aper primera vegada ha 
guanyat l'Oscar una dona directora:. I tot seguit, és clar, les informaci- 
ons, però, no s'estaven de dir que havia estat casada amb... Els estudis 
de dones m'han fet entendre, doncs, tot aquest conglomerat. I descobrir 

també, no en contraposició sinó com un complement a la ciència canò- 
nica, els sabers i coneixements de les dones i l'ordre simbòlic de les mares 
naturals i culturals. 

Per tant, aquesta distinció al treball realitzat en aquest camp és un 
premi a un fet positiu, a l'alliberament personal i professional que he 
esmentat. Encara, però, n'hi ha molt per fer. Moltes coses per les quals 
lluitar i reivindicar-les en un nostre món en què les dones encara som la 
aparadoxax, quan la paradoxa és aquest mateix món que parla dels drets 
humans i n'exclou la meitat de la població. Un món en què els estudis que 
advoquen per eradicar diferències i corregir desigualtats són convertits 
en anècdota i motiu d'escarni. Lexemple recent ha estat el ressò que ha 
tingut en diversos mitjans un projecte R- D. Alguns mitjans de comuni- 
cació, amb frivolitat, han denunciat que diners públics serveixin per fer 
un estudi sobre l'estimulació del clítoris, quan, en realitat, es tracta d'un 
estudi mèdic sobre malformacions genitals femenines. Si busqueu al Go- 
ogle entrades de projectes RD sobre temes de pròstata, per exemple, us 
fareu creus de la quantitat que hi apareix, i això que les empreses privades 
ja financen molts projectes i que fins i tot cada matí per les ràdios més 
eseriosesx, enmig de les tertúlies eserioseso, un anunci ens diu que el que 
realment importa a la vida és no tenir problemes d'erecciól Les dones 
encara som tractades com una ecosa social. més que cal incloure en les 
polítiques assistencials perquè hi ha una carència. Í això no hauria de ser 
així. 

És allò que us deia que ser dona i catalana és sinònim d'haver de 
demanar perdó per l'existència i les exigències dels teus drets. Celebrem, 
i així ha de ser, la tasca de Nelson Mandela, sobre el qual ara triomfa la 
narració èpica del partit de rugby que simbolitza la lluita contra l'apart- 
heid, però tenim la barra, tots i totes, homes i dones, en ple segle XXI, 
de callar i no fer res, no ja perquè moltes dones en molts indrets no se'ls 
permeti practicar esport, sinó callar i no fer res mentre moltes dones 
són sacrificades, esclavitzades, violades o mortes sistemàticament i im- 
punement. Í els homes ho saben, saben aquestes desigualtats, però costa 
molt deixar el mànec de la paella. Però no aconseguirem canviar-ho si la 
voluntat no és conjunta, d'homes i de dones. 

I és veritat que, si més no, al meu país, els meus paisos —una pàtria 
tan petita que la somio completa—, hi ha igualtat de dret, però això no 

impedeix desigualtats i desequilibris. Perquè les dones catalanes tampoc 
no som excloses de la violència. No em refereixo només al greu i terrible 
tema de la violència masclista, sinó a una violència que no és anomenada 
ni considerada com a tal i que ens afecta a totes, una violència que s'exer- 
ceix contra nosaltres privant-nos de la nostra llibertat, volent tenir un 
control sobre els nostres cossos i els nostres moviments. 

Potser he estat una mica emitinerax, però vull reivindicar la llibertat 
de viure la meva diferència, les meves diferències, com a dona i catalana, 
i que això no comporti una lesió dels meus drets. M'agrada la rebellió i 
l'heterodòxia, però el meu desig —i voldria que es complís demà millor 
que demà passat— és que les nenes com la Cèlia Juan o la Jessa Miret, 
que han sortit al vídeo, o la meva neboda, Eva Palau, elles, les nenes 
d'ara, vosaltres i jo mateixa, totes les generacions presents i futures, en 
una societat més justa, siguem dones i catalanes lliures i independents. 
Moltes gràcies. 

sobre el biaix de gènere en la ciència 


Inma Pastor 


Rector Magnífic, autoritats, col'legues, estudiants, amigues i amics. 
Agraeixo l'honor que la direcció del Centre de Formació Permanent de 
la Fundació URV m'ha fet en convidar-me a compartir amb vosaltres 
aquest acte de cloenda del curs 2009-2010. Estic segura que aquest curs 
ha estat important i diferent d'altres cursos. I estic segura que per a ca- 
dascun de nosaltres ho ha estat de maneres diverses i personals. Per a la 
URV també ha estat diferent dels altres i també per diversos motius. Jo 
us vull destacar un fet que ha estat diferenciador respecte d'altres univer- 
sitats i específic de la nostra Universitat, i el vull destacar perquè explica 
també la meva presència avui aquí, en aquest acte. L'any 2010 és un any 
de celebració institucional per a la URV i ho és amb el lema dLLes dones 
i les cièncieso. 

Amb la declaració institucional del 2010 com a Any de les Dones 
i les Ciències, la Universitat Rovira i Virgili vol donar un impuls a la 
feina que, des de fa temps, està desenvolupant en la línia de les polítiques 
d'igualtat entre homes i dones. I ho vol celebrar aquest 2010 per dos 
motius: en primer lloc perquè és el darrer any de vigència del primer Pla 
d'Igualtat de la URV. En segon lloc, i més remarcable, perquè aquest any 
se celebra el centenari de la Reial ordre de 8 de març de 1910, que va 
permetre l'accés de les dones a la universitat sense entrebancs jurídics. És 

a dir, celebrem que, tot i que des de sempre algunes dones participaven 
del coneixement científic, fa cent anys que les dones podem accedir al 
coneixement superior sense haver de demanar permís al rei o a d'altres 
autoritats, i podem fer-ho sense haver d'anar acompanyades a classe pels 
conserges, com els va passar a les primeres dones que van voler estudiar 
a la universitat. 

Des que al maig de 2007 la URV va aprovar el I Pla d'igualtat entre 
homes i dones han passat gairebé tres anys de feina i iniciatives. Ha estat 
un temps d'inici d'una estructura nova, l'Observatori de la Igualtat, i un 
temps de continuar un camí que algunes dones, en solitari o en grup, ja 
havien iniciat. 

Crec que el fet és de prou rellevància perquè em permeteu com- 
partir amb vosaltres algunes reflexions i, sobretot, la satisfacció de pensar 
que aquest pla ens permetrà tenir una universitat de més qualitat. Així, 
doncs, us proposo que em deixeu fer-vos algunes reflexions sobre la situ- 
ació de les dones a la universitat i la ciència. 

Parlar de les dones i la ciència és posar sobre la taula un tema que 
deixa indiferent molt poca gent i que genera, habitualment, tot i que 
espero no fer-ho aquí i ara, un encès debat, debat moltes vegades apas- 
sionat. 

Per la meva part, amb aquesta intervenció no evitaré el debat, si 
apareix, sinó que únicament compartiré amb vosaltres els resultats d'al- 
gunes recerques i les constatacions que el coneixement científic ens va 
posant com a evidències. 

Els conceptes que vaig pensar inicialment per al títol d'aquesta lliçó 
eren tres: dones, universitat i ciència. Aquestes tres paraules, de fet, es 
poden reduir a dues, dones i ciència, ja que la universitat és la principal 
institució generadora de ciència. Bé, doncs, dues paraules per combi- 
nar: dones i ciència. Si ens parem a pensar-hi, com ja han fet moltes 
altres autores i autors, veurem que segons com les unim podem estar 
fent referència a diverses realitats. Us proposo que juguem a combinar 
aquestes dues paraules... A mi se m'han acudit tres combinacions: dones 
de ciència, dones en ciència i ciència amb dones. Cadascuna d'aquestes 
combinacions ens fa pensar en una realitat diferent que passo de seguida 
a exposar perquè no es tracta únicament de jugar amb les paraules. 

Dones de ciència 


Parlar de dones de ciència és referir-se a aquelles dones que són pro- 
tagonistes de l'activitat científica, és a dir, de les dones que produeixen 
ciència, és parlar de les dones com a subjecte de la ciència. Què podem 
dir d'elles" El primer que en podríem dir és el nom, però... coneixem 
gaires noms de dones dedicades a la ciència. No ho faré ara, perquè no 
vull espantar ningú amb cap mena d'examen, ja que avui és dia de festa, 
però què passaria si jo us demanés noms de dones científiques2 Potser 
algú ha pensat en Marie Curiei Algun altre nomP No patiu, jo he buscat 
alguns noms: 

Hipàcia d'Alexandria (370-415), considerada la primera científica, 
matemàtica i astrònoma rellevant, i potser coneguda darrerament gràcies 
al cinema. 

Maria la Jueva, alquimista nascuda a Alexandria el segle 111 i inven- 
tora del conegut i molt popular bany maria. També va ser inventora de 
diferents alambins i aparells per destil'lar metalls. 

Hildegarda von Bingen, del segle XI, cosmòloga i metgessa, i una de 
les personalitats intel'lectuals i místiques més importants de l'època. 

Margaret Cavendish, del segle xvii (1623-1673), que va partici- 
par en la formulació de les primeres teories moleculars, precursores de 
la teoria actual, i en les discussions més importants de l'època sobre la 
matèria i el moviment, l'existència del buit, la naturalesa del magnetisme, 
el color i el foc. 

Mary VVollstonecraft (1759-1797), que en el seu famós llibre Vin- 
dicació dels drets de les dones, publicat el 1792, ja reclamava que les lleis de 
l'Estat s'utilitzessin per acabar amb la subordinació de les dones. 

Podria esmentar Anne Marie Pierrette, coautora del considerat 
com el primer llibre de química, el Tractat de química, que ha passat a 
la història com un llibre d'Antoine Lavoisier, ell sí conegut i reconegut 
químic francès. 

Podria parlar d'Ada Byron, del segle xix, que és reconeguda com la 
mare de la programació informàtica i la primera persona a descriure un 
llenguatge de programació de caràcter general 

I també puc esmentar Sofia Rovalevslxaia, igualment del segle XIX 
(1850-1891), matemàtica russa que va elaborar treballs rellevants sobre 

les equacions diferencials, les integrals abelianes i els anells de Saturn. 
El 1881 va ser la primera dona catedràtica de la Universitat d'Estocolm, 
càrrec que va compaginar amb la lluita per la igualtat de les dones. 

O el cas de Harriet Hardy Taylor Mill (1807-1858, Londres), que 
va treballar amb el seu segon marit, John Stuart Mill, a qui va inspirar la 
defensa dels drets de les dones. 

Podria esmentar Rachel Carson (1907-1964), biòloga nord-ameri- 
cana que va publicar un dels primers estudis sobre els efectes perniciosos 
de certes activitats humanes (especialment la indústria i l'agricultura) so- 
bre el medi ambient. També va ser una de les primeres a alertar sobre els 
perills de la contaminació. Al Gore n'ha dit que va ser un dels referents 
científics que han inspirat el seu documental Una veritat incòmoda. 

O Melita Benz, que va inventar el primer filtre de cafè i que més 
endavant va patentar la bosseta de filtre amb què avui es presenten bona 
part de les infusions que consumim. 

Virginia Apgar (1909-1974), anestesiòloga nord-americana, in- 
ventora de la puntuació d'Apgar, que expressa els resultats de les prime- 
res observacions a què hom sotmet un infant per verificar-ne l'estat de 
vitalitat i que equival a la suma de les puntuacions parcials que s'obtenen 
en explorar el nadó un minut després del naixement. 

Rosalind FranÈlin (1920-1958), científica anglesa, estudià a Cam- 
bridge i treballà en la investigació de l'aplicació dels raigs X a l'estructura 
del vidre, l'ADN i els virus. 

Joan Violet Robinson, del segle xx, economista anglesa, postheyne- 
siana que, després de la mort de Reynes, va formar part de l'anomenada 
Escola Postleynesiana de Cambridge a Anglaterra. Mai no li van donar 
el premi Nobel, fet que ha esta considerat com un dels més tristos i in- 
justos tractes deliberadament discriminatoris. 

Fran Allen, la dona que va facilitar que el llenguatge del programari 
faci que el maquinari sigui més eficient i, així, que els nostres ordinadors 
vagin més ràpid. 

Però hi ha més noms: Olympe de Gouges, Simone VVeil, Barbara 
MceClintoch, Jane Goodall, Marie Curie, Hannah Arendt, Irene Curie, 
Dorotea Barnés, Beatrice VVebb, Rita Levi-Montalcini, Rosalyn Suss- 
man Yalov.... 

Són moltesP Són poques Algunes dades ens ajudaran a saber-ho: 

A la universitat pública espanyola, en el curs 2005—2006, el percen- 
tatge de dones és del 36,590, mentre que el d'homes és del 63,400. Aques- 
tes dades, si es desagreguen per categories, mostren una realitat diferent, 
ja que en el cos de catedràtics, elles només representen un escàs 1396. Si 
relacionem la quantitat de dones i homes catedràtics amb els titulars, 
resulten unes dades que il'lustren bé la realitat: entre les dones, per cada 
catedràtica trobem 8,4 dones titulars, tanmateix, entre els homes trobem 
un catedràtic per cada 2,3 homes titulars. Í això en un moment en què fa 
més de vint anys que la quantitat de noies supera la quantitat de nois tant 
entre l'alumnat matriculat a les universitats com entre l'alumnat titulat. 

Les dades ens diuen, doncs, que tenim moltes noies entre l'alumnat 
i entre els que aconsegueixen títols universitaris, recordeu: més noies que 
nois. En el moment d'entrar a formar part del personal científic de les 
universitats tenim un 5096 de cada sexe, en un segon moment de carrera 
professional tenim un 6396 d'homes, i en la cúspide de la carrera profes- 
sional, és a dir, com a catedràtics, tenim un 8706 d'homes. Com veieu, en 
algun moment d'aquest camí, hem perdut una part de les dones de les 
institucions científiques. El mateix o agreujat passa en àmbits professio- 
nals no universitaris, però això no és cap alegria. 

En el cas de la URV, la situació presenta dades més positives, ja que 
en aquests moments tenim un 4096 de dones en tot el PDI i un 2096 en 
el col'lectiu de càtedres. 

Tingueu una mica de paciència i deixeu-me donar alguna dada 
més: en la dècada dels vuitanta es van incorporar, en el conjunt de les 
universitats espanyoles, 1.300 homes més que dones i, en la dècada dels 
noranta, moment de màxima expansió de les universitats, s'hi van incor- 
porar 2.500 homes més que dones. Í això en un moment en què la quan- 
titat de noies supera la quantitat de nois tant entre l'alumnat matriculat 
a totes les universitats com entre l'alumnat titulat. 

Aquestes dades es mantenen constants en el temps, ja que, tot i 
que ha augmentat el nombre de dones en el cos de titulars, ho ha fet per 
sota del nombre d'homes i no ha augmentat proporcionalment el pes 
de les catedràtiques. Dit d'una altra manera: entre el curs 1985-1986 i 
el curs 2005—2006 el percentatge de dones a la universitat espanyola ha 
augmentat del 2596 al 3696, però el percentatge de catedràtiques només 
ha variat del 706 al 1306. 

És a dir, si la realitat funcionés de forma enaturals (entre cometes) 
o, en termes que són habituals a la universitat, si la realitat funcionés 
meritocràticament, el curs 2005-2006 hauríem d'haver tingut un 2000 
de dones catedràtiques en el conjunt de totes les universitats espanyoles. 
Que és la dada que sí que presenta la URV: som, doncs, una excepció 
dins el conjunt de les universitats. 

Però aquesta dada és un resum de diferències per àmbits de conei- 
xements: les ciències experimentals presenten un percentatge de dones 
catedràtiques molt superior al de les altres disciplines. Els bons indi- 
cadors de qualitat del coneixement i l'elevada presència de dones se'ns 
presenten molt relacionats i propers. 


Percentatges de dones catedràtiques segons àmbits de coneixement 


Àmbits de coneixement Percentatge 
Ciències 45,4 9 
Ciències de la Salut 20 86 
Arts i Humanitats 15,3 06 
Ciències Socials i Jurídiques 5,8 06 
Arquitectura i Enginyeria 5,6 86 


Font: Gabinet Tècnic del Rectorat, URV 


Què ens mostra aixòP Dues coses que vull destacar: d'una banda, 
que no podem confiar que el pas del temps de forma natural arregli la 
situació de les dones. És aquí on entren i prenen sentit les polítiques 
d'igualtat entre homes i dones. A l'última part de la meva intervenció 
em referiré una mica més a la necessitat d'activar polítiques decidides 
que assegurin que no perdem el capital humà femení que estem formant. 
Capital humà que avui està tan ben representat amb l'alumnat d'aquestes 
promocions que avui recullen els seus títols. 

Però deixeu-me seguir una mica més amb el joc de paraules que 
us he proposat a l'inici de la meva intervenció: dones i ciència. Ara us 
proposo que utilitzem l'expressió dozes en ciència. 

Amb aquesta expressió es fa referència a la manera com són trac- 
tades les dones en els coneixements científics, és a dir, fa referència a les 

dones com a objecte del coneixement científic. La pregunta que s'han 
plantejat diverses autores ha estat: la ciència, estudia per igual els homes 
i les dones No és una pregunta fàcil i requereix el mateix coneixement 
científic per contestar-la. Però fixeu-vos que estic plantejant una para- 
doxa: si la ciència no ha estudiat fins ara (ja us ho avanço) les dones i els 
homes per igual, ens pot servir aquesta mateixa ciència per fer-ho d'ara 
endavant2 Realment la complicació és molta. No es tracta de questionar 
tot el coneixement científic ni de rebutjar totes les aportacions. Es tracta 
de revisar aquelles característiques de la manera de fer ciència que podri- 
en generar biaixos. 

Estudiar les dones en les ciències vol dir revisar la manera com 
el coneixement científic ha tractat les dones, els seus cossos i les seves 
vides... 

Deixeu-me que us en posi alguns exemples. 

Quina és la realitat de la investigació científica en medicina2 Les 
dones han estat excloses dels assajos clínics, de manera que l'home ha 
estat (i encara és) el punt de referència universal. Els valors que presen- 
ten els homes són la referència tant en el moment de diagnosticar, com 
en el moment de medicar, com en el moment d'avaluar una demanda 
mèdica. 

El quadre típic d'un infart de miocardi és el descrit segons els símp- 
tomes masculins i està molt estudiat. Però resulta que les dones, tot i que 
menys que els homes, també tenen infarts, i que el percentatge d'elles 
que acaben morint per aquesta causa és més elevat que el dels homes. La 
raó és que els símptomes que presenta un infart agut de miocardi en les 
dones són diferents dels dels homes: les dones estan mal diagnosticades. 

Però podem posar més exemples.Per què una activitat imprescindi- 
ble per a la supervivència dels éssers humans com és el treball domèstic 
i de cura de les persones no està inclòs en la comptabilitat de la renda 
nacionals Ja en els anys trenta als EUA, l'economista Margaret Reid va 
idear un mètode per calcular la feina no remunerada que es fa a les llars. 
Sabeu que, amb dades del 2001 a Catalunya, aquest treball equival a 
54.242 milions d'euros No sembla una xifra menor com per no tenir-la 
en compte i considerar que les dones, com de vegades es diu, etreballen 
menys que els homes...v 

Hi ha més dones hipertenses que homes, però els metges creuen 
que la hipertensió afecta sobretot els homes. Els estereotips funcionen de 
manera que algunes dones queden mal diagnosticades. 

En l'anàlisi de dades de laboratori també es generen biaixos de gè- 
nere: es considera normal que les dones tinguin menys glòbuls vermells 
que els homes i, per tant, en determinats casos, amb la mateixa quantitat 
de glòbuls en una analítica, a ells se'ls diagnostica anèmia i a elles no. 

En els mitjans de comunicació les dones són protagonistes de les 
notícies quatre vegades menys que els homes, de manera que la distri- 
bució habitual de les informacions recull un protagonisme masculí en 
el 7096 de les notícies i només en el 3006 dels casos el protagonisme és 
femení. 

En l'atenció primària, segons diversos estudis, un 2696 de les malal- 
ties de les dones van ser catalogades com a psicosomàtiques, enfront de 
només un 996 en el cas dels homes. És a dir, el personal mèdic cataloga 
de forma diferent els homes i les dones: en concret, un 2596 de les dones 
són catalogades com a que es queixen en excés. 

Els estereotips actuen contra les dones però també el mateix co- 
neixement científic: sabem menys sobre què els passa a les dones, tenim 
menys explicacions per als seus problemes. En definitiva, no les hem 
estudiat amb la mateixa intensitat que als homes. 

Aquesta situació prové del fet que les dones no han estat incloses en 
els assajos clínics, però és que tampoc no ho han estat els conillets d'Ín- 
dies femelles. Resulta que molts experiments només es fan amb conillets 
d'Índies (o d'altres animals) mascles. Per quèP Perquè les femelles tenen 
cicles hormonals que, diuen, ho compliquen tot. Fem-ho fàcil, pensen, i 
traiem les femelles dels experiments. 

Això és el que volia dir a l'inici de la intervenció quan us deia que 
una ciència que incorpori la realitat de les dones serà un ciència de més 
qualitat, serà una ciència millor. 


Ciència amb dones 


Aquesta informació que he compartit amb vosaltres posa sobre la taula 
una realitat: els estereotips de gènere constitueixen una percepció sim- 

plificada, però sovint molt arrelada, de les característiques masculines i 
femenines. La promoció d'una recerca lliure dels condicionaments de 
gènere seria favorable per a la ciència perquè milloraria l'objectivitat de 
la ciència i del coneixement en eliminar-ne els biaixos sexistes. Homes i 
dones resultarem beneficiades si fem possible una societat on els mèrits 
no estiguin condicionats pel sexe ni els prejudicis. En una societat on 
la ciència resulta central per al desenvolupament social i econòmic es 
fa necessari reflexionar i debatre sobre els efectes de la incorporació de 
la perspectiva de gènere en la producció de coneixement. Precisament 
perquè el gènere és, per sobre de tot, un tema de relacions, de relacions 
entre homes i dones. Si aquestes relacions són asimètriques en poder i 
beneficis, el que caldrà canviar són les posicions a partir de les quals s'es- 
tableixen les mateixes relacions, i això implica revalorar aquells trets que 
tradicionalment havien estat menystinguts però que tan imprescindibles 
resulten per al benestar col'lectiu. 

Podríem tenir una ciència millor, una ciència que estudii els homes 
i les dones, que els permeti participar per igual en les institucions cien- 
tífiques i, sobretot, que reconegui les seves aportacions per igual. Això 
que acabo de dir és el que expressa la tercera combinació de paraules que 
us he proposat a l'inici d'aquesta intervenció: ciència a724 dones. Que 
ningú no tingui por: la ciència amb dones no és una ciència feta només 
per dones, ni és una ciència que només pensi en les dones. La ciència 
amb dones és una manera de fer ciència que inclogui les experiències, 
les posicions socials i les necessitats també de les dones. Una ciència 
que no estudii la humanitat com si fos una cosa totalment homogènia, 
sinó que tingui en compte la diversitat i el tracte a les persones des de 
la diversitat i les diferències quan calgui, i en destaqui la similitud quan 
així convingui. 

Això suposa una revisió de la ciència i de la manera de fer ciència 
i és una proposta que ve des de la mateixa revisió epistemològica de la 
ciència, com va apuntar Rhun (1971): i moltes altres autores com ara 


1 Ruhn, Thomas (1971): La estructura de las revoluciones científicas, Fondo de Cultura Eco- 
nómica, Madrid. 

Ruth Bleier (1986)7, Sandra Harding (1996), Evelyn Fox Reller (1991): 
o Hellen Longino (1990). 

La revisió que reclamem des de la mirada de les dones ha estat ano- 
menada la edesgeneraciós de la ciència. Aquesta paraula ha estat consi- 
derada com un barbarisme per alguns acadèmics de la llengua, però no 
ho és en anglès, idioma en què neix aquesta reivindicació de la revisió 
de la ciència. Deia que aquesta expressió planteja la necessitat de revisar 
el coneixement científic que s'està produint per tal d'assegurar-nos que 
allò que se'ns presenta com a veritat científica ho és, realment, tant per a 
homes com per a dones, i que recull la realitat dels uns i de les altres. 

La ciència ha estat majoritàriament en mans dels homes i ha igno- 
rat, la majoria de vegades, les aportacions de les dones o ha discriminat, 
en altres molts casos, les mateixes dones. 

Però convençuts i convençudes d'aquest objectiu de revisar i fer una 
ciència millor, ens queda el més difícil: fer-ho. A vosaltres, que avui rebeu 
un títol acadèmic, us desitjo que porteu amb vosaltres aquest compromís 
de la URV amb la igualtat, i el coratge per aconseguir-ho. 

Bona sort i felicitats a tots i a totes. 

Moltes gràcies. 


2 Bleier, Ruth. (ed.) (1986): Feminist Approachs to Science, Elmsford, Nova Yorhe. 
3 Harding, Sandra. (1996): Ciencia y feminismo, Morata, Madrid. 


4 Reller, Evelyn Fox (1991): Reflexiones sobre el género y la ciencia, Alfons el Magnànim, 
València. 


5 Longino, Hellen (1990): Science as Social Rnotoledge, Ed. Princenton Univ. Press, Nova 
Jersey. 

Quaderns de la Igualtat és una iniciativa de l'Obser- 
vatori de la Igualtat de la Universitat Rovira i Virgi- 
li. Aquesta publicació representa la materialització de 
diverses mesures previstes al Pla d'igualtat de la URV 
(2007-2010), en què es plasma el compromís de la 
Universitat amb els valors de la igualtat i la no-discri- 
minació. Quaderns de la Igualtat vol ser un espai que 
serveixi per difondre l'activitat investigadora en matè- 
ria de polítiques d'igualtat per raó de gènere i aspira a 
facilitar a la comunitat acadèmica i científica una nova 
eina al servei de la transferència de coneixement sobre 
dones i feminisme. 


